**Ministru kabineta noteikumu projekta**

**“Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” (turpmāk – noteikumu projekts) ir sagatavots saskaņā ar likuma “Par piesārņojumu” (turpmāk – Likums) [53. panta](http://likumi.lv/ta/id/167091-par-latvijas-republikas-dalibu-kioto-protokola-elastigajos-mehanismos%22%20%5Cl%20%22p6%22%20%5Ct%20%22_blank) otrās daļas 1. punktu. Izpildot Likuma 53. panta otrās daļas 1. punktā doto uzdevumu, Vides aizsardzības un reģionālās attīstības ministrija (turpmāk – VARAM) izstrādāja grozījumus Ministru kabineta 2012. gada 27. martanoteikumos Nr. 217 “Noteikumi par siltumnīcefekta gāzu emisijas vienību inventarizācijas nacionālo sistēmu” (turpmāk – MK noteikumi Nr. 217). Ņemot vērā to, ka nepieciešamo grozījumu apjoms ir vairāk kā 50% no šo MK noteikumu Nr.217 teksta, pamatojoties uz Ministru kabineta 2009.gada 3.februāra noteikumu Nr. 108 “Normatīvo aktu projektu sagatavošanas noteikumi” 140. punktu, tika izstrādāti jauni Ministru kabineta noteikumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnībasLatvijā šobrīd siltumnīcefekta gāzu (turpmāk – SEG) inventarizācijas nacionālā sistēma ir izveidota un darbojas saskaņā ar MK noteikumiem Nr. 217. Savukārt SEG prognožu nacionālā sistēma nav noteikta ar Ministru kabineta noteikumiem, kas saskaņā ar Eiropas Parlamenta un Padomes 2013.gada 21.maija regulas Nr.525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu (turpmāk – Regula Nr.525/2013) ir obligāta prasība.SEG inventarizācijas un SEG prognožu sagatavošanas nacionālā sistēma ir institucionāla, juridiska un procesuāla pasākumu sistēma, kas izveidota, lai aprēķinātu SEG antropogēnās emisijas un CO2 piesaisti (ikgadējā SEG inventarizācijā aprēķini jāsagatavo par laika posmu X-2 gads, kur “X” ir gads, kurā konkrētie aprēķini tiek iesniegti konkrētajām Eiropas Savienības (turpmāk – ES) un starptautiskajām institūcijām, piemēram, 2017. gadā ir jāiesniedz dati par 2015.gadu), kā arī, lai ziņotu un arhivētu inventarizācijas informāciju[[1]](#footnote-3). Procesuālā pasākumu sistēma ietver arī SEG inventarizācijas un SEG prognožu kvalitātes kontroles procedūras un kvalitātes nodrošināšana darbības, kā arī ziņošanas un uzraudzības kārtību.Šobrīd spēkā esošie MK noteikumi Nr. 217 neietver jaunākās pārraudzības un ziņošanas prasības, kas pieņemtas Apvienoto Nāciju Organizācijas (turpmāk – ANO) Vispārējās konvencijas par klimata pārmaiņām[[2]](#footnote-4) (turpmāk – Klimata konvencija) un tās Kioto protokola[[3]](#footnote-5) (t.s. Kioto protokola Dohas grozījuma[[4]](#footnote-6)) un Eiropas Savienības tiesību aktu un Vides monitoringa programmas 2015. –2020. gadam, tai skaitā Gaisa un klimata pārmaiņu monitoringa programma, kura izstrādāta pamatojoties uz Vides politikas pamatnostādnēm 2014.–2020. gadam, ietvaros un tāpēc ir nepieciešams atjaunināt šajos noteikumos iekļautos nosacījumus.Ar noteikumu projektu paredzēts nodrošināt SEG inventarizācijas un ziņojumu par politiku, pasākumiem un SEG prognozēm pēctecību. Pirmie šāda veida Ministru kabineta noteikumi tika izstrādāti un pieņemti 2009. gadā (Ministru kabineta 2009. gada 17. februāra noteikumi Nr.157 “Noteikumi par siltumnīcefekta gāzu emisijas vienību inventarizācijas nacionālo sistēmu”, kas zaudēja spēku 2012. gada 31.martā).  Noteikumu projekts izstrādāts ar mērķi:* iekļaut jaunākās pārraudzības un ziņošanas prasības, kas pieņemtas ANO Klimata konvencijas, tās Kioto protokola (t.s. Kioto protokola Dohas grozījuma) un ES tiesību aktu un Vides monitoringa programmas 2015. – 2020. gadam ietvaros;
* paplašināt esošo ikgadējās SEG inventarizācijas institucionālo (nacionālo) sistēmu ar atbildīgajām institūcijām, kas iesniedz darbības datus, t.i., Valsts meža dienestu, Lauksaimniecības datu centru, Lauku atbalsta dienestu, valsts sabiedrību ar ierobežotu atbildību “Zemkopības ministrijas nekustamie īpašumi”, akciju sabiedrību “Latvijas valsts meži”, biedrību “Latvijas kūdras asociācija” u.c., un noteikt, ka emisijas no transporta sektora aprēķina Fizikālais enerģētikas institūts ;
* noteikt SEG prognožu sagatavošanas nacionālo sistēmu, t.i. atbildīgās institūcijas gan par darbības datu sagatavošanu un iesniegšanu (Ekonomikas ministrija, Zemkopības ministrija, Satiksmes ministrija), gan SEG aprēķiniem (valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Fizikālās enerģētikas institūts, Latvijas Valsts mežzinātnes institūts “Silava”, Latvijas Lauksaimniecības universitāte), gan nacionālās sistēmas koordinēšanu – VARAM. Iepriekš SEG prognožu sagatavošanas nacionālā sistēmas nebija noteikta ar Ministru kabineta noteikumiem un nepieciešamā informācija tika sagatavota organizējot iepirkumus, kas saskaņā ar jauno tiesisko regulējumu vairs nav pieļaujams. Regulas Nr.525/2013 12. panta 1. punkts noteic, ka ir jābūt izveidotai sistēmai, lai Latvija ziņotu precīzu, pilnīgu, salīdzināmu, pārskatāmu informāciju un noteiktā laikā. Nacionālā sistēma nodrošina pēctecību, kas ir ļoti svarīga pie institucionālās maiņas. Nacionālā SEG prognožu sagatavošanas sistēma nodrošina to, ka nozaru ministriju kompetencē esošie pasākumi, politikas un uzdevumi, kas saistīti ar SEG samazināšanu, un kas iekļauti politikas plānošanas dokumentos, tiek izmantoti SEG prognožu sagatavošanā.
* noteikt, ka SEG prognozes balstās uz Latvijas makroekonomisko rādītāju – Iekšzemes kopprodukts, pievienotā vērtība tautsaimniecības nozarēs, iedzīvotāju skaits u.c., ilgtermiņa prognozēm, ko Latvijā ikgadēji sagatavo Ekonomikas ministrija. Saskaņā ar Ministru kabineta 2010. gada 23. marta noteikumu Nr. 271 “Ekonomikas ministrijas nolikums” 5.1.2. apakšpunktu, Ekonomikas ministrija veic makroekonomisko analīzi un izstrādā tautsaimniecības attīstības scenārijus un prognozes. SEG prognozes ir jāsagatavo termiņam vismaz līdz 2035. gadam (iespēju robežās līdz 2050. gadam), tāpēc to sagatavošanai ir nepieciešamas arī ilgtermiņa makroekonomiskās prognozes, ko Latvijā sagatavo tikai Ekonomikas ministrija, ņemot vērā savas noteiktās metodes. Lai veicinātu starpinstitūciju sadarbību un informācijas apriti par ilgtermiņa makroekonomisko rādītāju prognožu, ko nozaru eksperti izmantos SEG prognozēšanai, sagatavošanas gaitu, plānots nodrošināt Finanšu ministrijas un Latvijas Bankas ekspertu viedokļu apmaiņu, pieaicinot Satiksmes ministrijas, Zemkopības ministrijas un VARAM ekspertus. Saskaņā ar VARAM 2017. gada 22. maijā notikušo starpministriju ekspertu sanāksmē nolemto Ekonomikas ministrija papildus sagatavos arī alternatīvu makroekonomisko rādītāju prognozi, ko nozaru eksperti izmantos, lai veiktu SEG prognožu jutīguma analīzi.
* papildināt ikgadējās SEG inventarizācijas, vai SEG prognožu sagatavošanai noteikt jaunas SEG prognožu sagatavošanas kvalitātes kontroles un kvalitātes nodrošināšanas procedūras, tai skaitā arī dalību starptautiskajā pārbaužu procesā – koordinējot un sniedzot atbildes uz starptautisko auditoru jautājumiem.

Lai pilnveidotu visos posmos SEG inventarizācijas kvalitātes sistēmu tiks izstrādāta Kvalitātes kontroles/kvalitātes nodrošināšanas programma, kurā detalizēti tiks atrunātas visas nepieciešamās darbības, kas saistītas ar kvalitātes kontroles procedūru ieviešanu gan ikgadējā SEG inventarizācijas sagatavošanā, gan SEG prognožu sagatavošanā, tai skaitā par iesniedzamajiem datiem. Kvalitātes kontroles/kvalitātes nodrošināšanas programma tiks saskaņota ar iesaistītajām institūcijām, kas noteiktas SEG inventarizācijas un prognožu sagatavošanas nacionālajā sistēmā.* iekļaut un noteikt ziņošanas un uzskaites kārtību par SEG emisiju un piesaisti no zemes izmantošanas, zemes izmantošanas maiņas un mežsaimniecības darbībām, kā arī aramzemes un ganību apsaimniekošanas sistēmām.
* papildināt jau esošo ziņošanas un uzraudzības kārtību ikgadējai SEG inventarizācijai;
* noteikt ziņošanas un uzraudzības kārtību SEG prognožu sagatavošanai, saskaņā ar Konvencijas, Kioto protokola un regulas Nr. 525/2013 12., 13., un 14. panta prasībām, tai skaitā uzraudzības komitejai plānotās darbības.

Klimata konvencijas un tās Kioto protokola Līgumslēdzējpušu konferencēs katru gadu tiek pieņemti lēmumi, kas Latvijai ir tieši saistoši kā Klimata konvencijas, tās Kioto protokola un Parīzes nolīguma līgumslēdzējpusei. Atbilstoši Klimata konvencijai un Kioto protokolam Latvijai ir jāizveido nacionālā inventarizācijas sistēma SEG emisiju un CO2 piesaistes ziņojumu sagatavošanai un iesniegšanai, kā arī atbilstoši Klimata konvencijai un Kioto protokolam Latvijai katrus divus gadus un katrus četrus gadus ir jāsagatavo un jāiesniedz ziņojumi par SEG emisiju un CO2 piesaistes saistību izpildi – ziņojumi par SEG prognozēm, politiku un pasākumiem, kā arī mērķu izpildi. Klimata konvencijas Līgumslēdzēju pušu lēmums 24/CP.19 nosaka Klimata pārmaiņu starpvaldību padomes vadlīniju izmantošanu. Savukārt Regula Nr.525/2013 noteic, ka dalībvalstu nacionālajām inventarizācijas sistēmām ir jāatbilst Klimata konvencijas noteiktajām prasībām.1995. gada 21. jūnija Latvijas Republikas likuma par “ANO Vispārējo konvenciju par klimata pārmaiņām” 4. panta 1. punkts noteic, ka “*visas Līgumslēdzējas puses, ņemot vērā to kopējo, tomēr diferencēto atbildību un savas raksturīgās valstiskās un reģionālās attīstības vajadzības, uzdevumus un apstākļus: (a)* *ttīstīs, periodiski atjaunos, publicēs un saskaņā ar 12. pantu darīs pieejamus Līgumslēdzēju pušu konferencei valstī izdarītos atklājumus attiecībā uz Monreālas protokolā neiekļauto siltumnīcefekta gāzu antropogēno izmeti no avotiem un piesaisti, lietojot salīdzināmas metodikas, par kuru izmantošanu jāvienojas Līgumslēdzēju pušu konferencē”.*  Noteikumu projektā minētās Klimata pārmaiņu starpvaldību padomes vadlīnijas netiek noteiktas kā saistošas privātpersonām, bet ir saistošas pēc būtības tikai nozaru ministrijām un to padotībā esošām institūcijām. Tās ir saistošas, sagatavojot ziņojumus valsts mērogā. |
| 3. | Projekta izstrādē iesaistītās institūcijas | Noteikumu projekta izstrādē tika iesaistītas šādas institūcijas – valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Fizikālās enerģētikas institūts, Latvijas Valsts mežzinātnes institūts “Silava”, Latvijas Lauksaimniecības universitāte. Noteikumu projekta izstrādei netika organizēta darba grupa, taču notika konsultācijas ar visām noteikumu projektā minētajām institūcijām.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:* ikgadējās SEG inventarizācijas sagatavošanā iesaistītās institūcijas;
* SEG prognožu sagatavošanā iesaistītās institūcijas;
* komersantus, kuriem jāiesniedz informācija par saražotā cementa klinkera sastāvu, oglekļa saturu izmantotajā čugunā, čuguna lūžņos un saražotajā neapstrādātajā tēraudā; oglekļa elektrodu patēriņu elektrokrāsnīs, dabasgāzes importēšanu, transportēšanu un uzglabāšanu, notekūdeņu dūņu gāzi.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma papildus ietekme uz administratīvo slogu netiek plānota, jo pēc būtības šāda kārtība šobrīd jau tiek īstenota. Noteikumu projekta īstenošana būtu jānodrošina iesaistīto institūciju budžetā esošo finanšu līdzekļu ietvaros.Visa informācija, kas nepieciešama ikgadējai SEG inventarizācijas sagatavošanai, noteikumu projekta noteiktajās institūcijās tiek apkopota jau šobrīd, līdz ar to papildus finanšu līdzekļi nebūs vajadzīgi. Darbības dati, kas nepieciešami SEG prognožu sagatavošanai, ir nozaru ministriju kompetencē, jo tās ir atbildīgas par savas nozares politikas izstrādi arī ilgtermiņā. SEG inventarizācijas uzlabojumi tiek veikti, galvenokārt pamatavotiem, t.i. galveniem emisiju avotiem, tos prioritizējot pēc nozīmīguma pakāpes, kā arī balstoties uz starptautisko un vietējo auditoru pārbaudes ziņojumu rekomendācijām. Uzlabojumu veikšanai līdz šim izmantoti gan dažādu projektu (piemēram,Eiropas Ekonomikas zonas finanšu instruments un Norvēģijas finanšu instruments) finansējums, gan Latvijas Republikas valsts budžeta programmas (Klimata pārmaiņu finanšu instruments, Emisijas kvotu izsolīšanas instruments u.c.) finansējums. Ja tiks secināts, ka nepieciešami uzlabojumi, finansējuma avoti tiks norādīti ikgadējās SEG inventarizācijas laikā.*Noteikumu projekta ietekme uz Nacionālā attīstības plāna rādītājiem, mikro vai makro līmenī*:Tas nodrošinās Latvijas Nacionālā attīstības plāna 2014. – 2020. gadam mērķa [120] un [199] izpildes monitoringu:**[120] Mērķis 4** Nepārsniegt ilgtermiņa attīstību nodrošinošu vidē nonākošā piesārņojuma un siltumnīcefekta gāzu apjomus (samazinot enerģētikas, rūpniecības, transporta, lauksaimniecības, zivsaimniecības un mājsaimniecību radītās piesārņojošo vielu emisijas un radīto atkritumu daudzumu).**[199]** Tautsaimniecības siltumnīcefekta gāzu emisiju intensitāte (t CO2 ekvivalenta/ uz 1000 LVL no IKP)

|  |  |  |  |  |
| --- | --- | --- | --- | --- |
| Bāzes vērtība(gads) | 2014 | 2017 | 2020 | 2030 |
| 1,69 | 1,48 | 1,30 | 1,13 | 1,07 |

 |
| 3.  | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo **2017.**gadu | izmaiņas, salīdzinot ar **2017.**gadu | izmaiņas, salīdzinot ar kārtējo **2017.**gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Klimata politika ir horizontāla prioritāte un aptver tautsaimniecības nozares, kas ir dažādu ministriju kompetencē. Nepieciešamības gadījumā katrai nozaru ministrijai, to padotības iestādēm vai kapitālsabiedrībām ir jāparedz nepieciešamie papildu finanšu līdzekļi no valsts budžeta (ja nepieciešams, plānojot prioritāros pasākumus) vai citiem finansējuma avotiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts sagatavots, ievērojot:- 2013. gada 21. maija Eiropas Parlamenta un Padomes Lēmumu Nr. 529/2013/ES par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām (turpmāk – Lēmums Nr. 529/2013/ES);**- Regulu Nr. 525/2013.** |
| 2. | Citas starptautiskās saistības | ANO Klimata konvencija un Kioto Protokola Līgumslēdzēju pušu konferencēs un pieņemtie lēmumi: 24/CP.19, 13/CMP, 19/CMP.1, 2/CMP.8, 2/CMP.7, 2/CP.17, 19/CP.18. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | Lēmums Nr. 529/2013/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2013. gada 21. maija Eiropas Parlamenta un Padomes Lēmums Nr. 529/2013/ES 10. pants  | Noteikumu projekta 40.1.6. apakšpunkts un 41. punkts | - | - |
| **Eiropas Savienības tiesību akta datums, numurs un nosaukums** | **Regula Nr. 525/2013.** |
| A | B | C | D |
| **Regulas Nr. 525/2013**5. panta 1. punkts | Noteikumu projekta II sadaļa | - | - |
| **Regulas Nr. 525/2013**7. pants  | Noteikumu projekta II; IV; V sadaļa | - | - |
| **Regulas Nr. 525/2013****8. pants** | Noteikumu projekta II; V sadaļa | - | - |
| **Regulas Nr. 525/2013****12., 13., 14. pants** | Noteikumu projekta III; IV; V sadaļa | - | - |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā Eiropas Savienības tiesību akta datums, numurs un nosaukums | ANO Klimata konvencija |
| A | B | C | D |
| ANO Klimata konvencijas 4.pants | Noteikumu projekta II; III; IV; V sadaļa | - | - |
| Attiecīgā Eiropas Savienības tiesību akta datums, numurs un nosaukums | ANO Klimata konvencijas Kioto ProtokolsLīgumslēdzēju pušu konferencēs un pieņemtie lēmumi: 24/CP.19 |
| A | B | C | D |
| Kioto Protokola 3.pants | Noteikumu projekta V sadaļa | - | - |
| Kioto Protokola 5.pants | Noteikumu projekta II; III; IV sadaļas | - | - |
| Kioto Protokola 7.pants | Noteikumu projekta II; III; IV; V sadaļas | - | - |
| Attiecīgā Eiropas Savienības tiesību akta datums, numurs un nosaukums | ANO Klimata konvencijas Līgumslēdzēju pušu konferences Lēmumi 24/CP.19; 13/CMP, 19/CMP.1, 2/CMP.8, 2/CMP.7, 2/CP.17, 19/CP.18. |
| A | B | C | D |
| Lēmums 24/CP.19, 13/CMP, 19/CMP.1, 2/CMP.8, 2/CMP.7, 2/CP.17, 19/CP.18. | Noteikumu projekta II; III; IV; V sadaļas | - | - |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv).  |
| 2. | Sabiedrības līdzdalība projekta izstrādē | Noteikumu projekts 2017. gada 17.janvārī publicēts VARAM tīmekļvietnē [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Minētajā periodā sabiedrības pārstāvju viedokļi un komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SEG inventarizācijas un prognožu sagatavošanā iesaistītās institūcijas – Ekonomikas ministrija, tai skaitā Centrālā statistikas pārvalde, Iekšlietu ministrija, Izglītības un zinātnes ministrija, Satiksmes ministrija, Veselības ministrija, Zemkopības ministrija, Latvijas Darba devēju konfederācija, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Fizikālās enerģētikas institūts, Valsts mežzinātnes institūts “Silava”, Latvijas Lauksaimniecības universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpildē iesaistītās institūcijas iekļautos pasākumus nodrošinās piešķirto valsts budžeta līdzekļu ietvaros.  |
| 3. | Cita informācija | Nav. |

Vides aizsardzības un

reģionālās attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Gancone, 67026495

Agita.Gancone@varam.gov.lv

Zommere-Rotčenkova, 67026508

Kristine.Zommere-Rotcenkova@varam.gov.lv

1. Eiropas Parlamenta un Padomes 2013.gada 21.maija regulas Nr.525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu 3.panta 2.punkts [↑](#footnote-ref-3)
2. Ratificēta ar likumu “Par Apvienoto Nāciju Organizācijas Vispārējo konvenciju par klimata pārmaiņām” (stājās spēkā 09.03.1995.) [↑](#footnote-ref-4)
3. Ratificēts ar likumu “Par Apvienoto Nāciju Organizācijas Vispārējās konvencijas par klimata pārmaiņām Kioto protokolu” (stājas spēkā 13.06.2002.) [↑](#footnote-ref-5)
4. Ratificēts ar likumu “Par Apvienoto Nāciju Organizācijas Vispārējās konvencijas par klimata pārmaiņām Kioto protokola Dohas grozījumu” (stājās spēkā 14.10.2015.). [↑](#footnote-ref-6)